सामूहिक रूप से बक्सा पूजन किया गया
दामोदरमहिला मंडल की महिला मंडल समूहों की ओर से बक्सा पूजन कार्यक्रम का आयोजन प्रखंड के भोंडो पंचायत अंतर्गत सरदारोडीह पथलगड्डा पंचायत के उत्क्रमित मध्य विद्यालय हरनो में रविवार को किया गया। मौके पर सरदारोडीह, पथलगड्डा, हरनो, तितिरचांच सहित दर्जनों मंडल समूहों ने सामूहिक रूप से बक्सा पूजन किया।
वहीं समूह की महिलाओं ने दहेज प्रथा, महिलाओं पर शोषण पर अाधारित नाटक प्रस्तुत किए। वहीं महिलाओं ने गीत-संगीत के माध्यम से सामाजिक कुरीतियों को दूर करने का संदेश दिया। वहीं महिलाओं ने महिला मंडल को आगे बढ़ाने, बैंक से ऋण लेकर सदुपयोग करने, बेटा-बेटी में भेदभाव मिटाने तथा महिलाओं के साथ शोषण किए जाने पर विरोध करने आदि का शपथ ली गई। मौके पर रागिनी रंजन ने कहा कि महिलाओं को एकजुट रखने की जरूरत है। उन्होंने 8 मार्च को प्रखंड मुख्यालय में हो रहे दामोदर महिला मंडल का 26वां वार्षिक महाधिवेशन में अधिक से अधिक संख्या में भाग लेने का आह्वान किया। मौके पर मुखिया जयनारायण कुमार रजक, पंसस आशा कुमारी, बबीता देवी, पुष्पा देवी, प्यारेलाल यादव, महिला मंडल की हीरा देवी, मुनिया देवी, अनार देवी, मालती देवी, शांति देवी, गीता देवी, मीना देवी, मंजू देवी सहित सैकड़ों महिलाएं मौजूद थे।
hin_Deva hin_Deva hin_Deva